**ДО**

**ОБЩИНСКИ СЪВЕТ**

**ГР.ЕЛХОВО**

**Д О К Л А Д Н А З А П И С К А**

**от д-р Блага Георгиева – председател на ПК по СПОД**

**ОТНОСНО:**

Доклади на читалищата в община Елхово за осъществените читалищни дейности в изпълнение на приетата програмата за 2015год. и изразходваните от бюджета средства през предходната година.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Текстът на чл.26а, ал.4 и ал.5 от Закона за Народните читалища регламентира начина на отчитане на читалищата пред местната власт по отношение на разходването на предоставените им средства от държавния и общинския бюджет и по отношение за изпълнението на приетата програма за дейността на читалищата през 2015 год.

В Общински съвет Елхово в срока регламентиран в чл.26а, ал.4 от ЗНЧ се получиха доклади за дейността и изразходваните от бюджета средства през предходната година от 8 читалища намиращи се на територията на общината, читалищата в с.Малък Манастир, с. Изгрев и с.Мелница представиха докладите си със закъснение. Съгласно чл.26а, ал.5 от ЗНЧ след 31 март на първото открито заседание на общински съвет разгледа докладите на народните читалищата на територията на община Елхово. Част от читалищата не представиха своите доклади във форма регламентирана в чл.26, ал.2 от ЗНЧ, не присъства информация по отношение на приходите (държавна субсидия, собствени приходи, членски внос и други), начина на разходването им, липсва Протокол от учредителното събрание, Протокол от проверителната комисия и други документи, удостоверяващи законосъобразността на дейността им, за което ОбС Елхово даде срок да се представят коректно необходимите документи.

В рамките на поставеният срок в Община Елхово се получиха доклади за дейността и изразходваните от бюджета средства през 2015 година от 11 читалища намиращи се на територията на общината, приети на редовно заседание на Настоятелствата на народните читалища.

Предлагам общинския съвет да вземе следното

**Р Е Ш Е Н И Е:**

На основание чл.21, ал.1, т.23 и т.24 от ЗМСМА и във връзка с чл.26а ал.4 и ал.5 от Закона за Народните читалища, общински съвет гр.Елхово приема докладите за дейността на читалищата на територията на община Елхово през 2015год.,както следва:

1.НЧ„Развитие-1893г.”-гр.Елхово

2.НЧ„Хр.Ботев-1928г.”-с.Лесово

3.НЧ„Светлина-1926г.”-с.Бояново

4.НЧ„Съгласие-1928г.”-с.Гранитово

5.НЧ„П.Хилендарски-1936г.”-с.М.Манастир

6.НЧ„Пробуда-1926г.”-с.Маломирово

7.НЧ„Съгласие-1930г.”-с.Кирилово

8.НЧ„Възраждане-1930г.”-с.Изгрев

9.НЧ„Г.С.Раковски-1922г.”-с.Раздел

10.НЧ„Хр.Ботев-1928г.”-с.Пчела

11.НЧ„Св.Св.Кирил и Методий-1962”с.Мелница

**д-р Блага Георгиева**

*председател на ПК по СПОД*